കോവിഡ് വാക്സിനേഷന് ഇന്ന് 110 കേന്ദ്രങ്ങളില് കണ്ണൂര്: ജില്ലയില് ഇന്ന് 110 കേന്ദ്രങ്ങളില് 18 വയസിനു മുകളില് പ്രായമുള്ളവര്ക്ക് ഒന്നാമത്തെയും രണ്ടാമത്തെയും ഡോസ് കോവിഡ് വാക്സിനേഷന് നല്കും. എല്ലാ കേന്ദ്രങ്ങളിലും കോവിഷീല്ഡ് വാക്സിനാണ് നല്കുക. ഓണ്ലൈനായി ബുക്ക് ചെയ്ത് അപ്പോയ്ന്റ്മെന്റ് ലഭിച്ച 10 പേര്ക്കും ബാക്കിയുളളവര്ക്ക് സ്പോട്ട് രജിസ്ട്രേഷന് മുഖേനയുമാണ് വാക്സിന് ലഭിക്കുക. സ്പോട്ട് വാക്സിനേഷന് പോകുന്നവര് അതാത് വാര്ഡുകളിലെ ആരോഗ്യ പ്രവര്ത്തകര്, ആശാ പ്രവര്ത്തകര്, വാര്ഡ് മെമ്ബര്മാര് എന്നിവര് വഴി മുന്കൂട്ടി അപ്പോയ്ന്റ്മെന്റ് എടുത്ത് വാക്സിന് ലഭ്യത ഉറപ്പ് വരുത്തിയതിന് ശേഷം മാത്രം വാക്സിനേഷന് കേന്ദ്രങ്ങളില് എത്തുക. 60 വയസിനു മുകളില് പ്രായമുള്ളവര് വാക്സിനേഷന് എടുക്കാന് ബാക്കിയുണ്ടെങ്കില് അടിയന്തരമായി സമീപത്തുള്ള ആരോഗ്യ കേന്ദ്രവുമായി ബന്ധപ്പെട്ട് വാക്സിന് എടുക്കണം. ഫോണ് 8281599680, 8589978405, 8589 978401, 04972700194, 0497 2713437. ജൂബിലി ഹാളില് ഇന്ന് വാക്സിനേഷന് കണ്ണൂര്: കോര്പറേഷന് സമ്ബൂര്ണ വാക്സിനേഷന് പൂര്ത്തീകരിക്കുന്നതിന്റെ ഭാഗമായി ജൂബിലി ഹാളിലും കോര്പറേഷനു കീഴിലെ ആറ് പിഎച്ച്സികളിലും ഇന്ന് കോവിഷീല്ഡ് വാക്സിന് ഒന്നാം ഡോസിന് മുന്ഗണന നല്കി വിതരണം ചെയ്യും. ജൂബിലി ഹാളിലെ വാക്സിന് കേന്ദ്രം രാവിലെ 9.30 മുതല് വൈകുന്നേരം നാലു വരെ പ്രവര്ത്തിക്കും. രാവിലെ 9. 30 മുതല് ഉച്ചയ്ക്ക് 12വരെ കോര്പറേഷന് പരിധിയിലെ താമസക്കാര്ക്കും ശേഷം കോര്പറേഷന് പരിധിയില് ജോലിചെയ്യുന്നവര്ക്കുമായി വാക്സിന് വിതരണം ക്രമീകരിച്ചിട്ടുണ്ട്. കോര്പറേഷന് പരിധിയില് 96 ശതമാനം പേര്ക്ക് ഇതിനോടകം വാക്സിന് നല്കിയിട്ടുണ്ട്. 1099 പേര്ക്കു കോവിഡ് കണ്ണൂര്: ജില്ലയില് ഇന്നലെ 1099 പേര്ക്ക് കോവിഡ് പോസിറ്റീവായി. സമ്ബര്ക്കത്തിലൂടെ 1076 പേര്ക്കും 23 ആരോഗ്യ പ്രവര്ത്തകര്ക്കുമാണ് കോവിഡ് സ്ഥിരീകരിച്ചത്. ടെസ്റ്റ് പോസിറ്റിവിറ്റി നിരക്ക് 14.88 ശതമാനം. ജില്ലയില് ഇതുവരെ റിപ്പോര്ട്ട് ചെയ്യപ്പെട്ട കോവിഡ് പോസിറ്റീവ് കേസുകള് 2,46,044 ആയി. ഇവരില് 848 പേര് ഇന്നലെ രോഗമുക്തി നേടി. ഇതിനകം രോഗം ഭേദമായവരുടെ എണ്ണം 2,34,863 ആയി. 1505 പേര് കോവിഡ് മൂലം മരണപ്പെട്ടു. ബാക്കി 7929 പേര് ചികിത്സയിലാണ്. ആര്ടിപിസിആര് പരിശോധന കണ്ണൂര്: ജില്ലയില് മൊബൈല് ലാബ് സംവിധാനം ഉപയോഗിച്ച് ഇന്ന് സൗജന്യ കോവിഡ് 19 ആര്ടിപിസിആര് പരിശോധന നടത്തും. ജി എച്ച് എസ് മാത്തില്, ഇടനാട് വെസ്റ്റ് എഎല്പി സ്കൂള് എടാട്ട്, ഒടുവള്ളിത്തട്ടു സാമൂഹികാരോഗ്യ കേന്ദ്രം, ഗവ. യുപി സ്കൂള് പൂപ്പറമ്ബ, ആര്സി അമല ബേസിക് യുപി സ്കൂള് പിണറായി, കോളയാട് മദ്രസ എന്നിവിടങ്ങളില് രാവിലെ 10 മുതല് ഉച്ചകഴിഞ്ഞു മൂന്നു വരെയും തളിപ്പറമ്ബ് താലൂക്കാശുപത്രി, കണ്ണൂര് എക്സ്പോര്ട്സ് വലിയന്നൂര്, ഡോ. പല്പ്പു മെമ്മോറിയല് യുപി സ്കൂള് കണിച്ചാര് എന്നിവിടങ്ങളില് രാവിലെ 10 മുതല് ഉച്ചയ്ക്ക് 12.30 വരെയും, കുറുമാത്തൂര് പ്രാഥമികാരോഗ്യ കേന്ദ്രം, കൂനാംപള്ള കോളനി കൊട്ടിയൂര് എന്നിവിടങ്ങളില് ഉച്ചയ്ക്ക് രണ്ടു മുതല് വൈകുന്നേരം നാലു വരെയും താഴെ ചൊവ്വ വോള്ക്കര് ഹീറോ മോട്ടോര്സില് ഉച്ചയ്ക്ക് ഒന്നര മുതല് ഉച്ചകഴിഞ്ഞു മൂന്നുവരെയും പരിശോധന.